ביולי 2011 חתם על חוזה לשתי עונות בקבוצת אל-גארפה מהליגה הקטרית. בעונת 2011/2012 הבקיע שישה שערים בליגה והיה שותף לזכייה בגביע האמירות. בסיום העונה, אף על פי שהיה לו חוזה לעונה נוספת, עזב את הקבוצה והצטרף לקבוצת גרמיו הברזילאית. בדצמבר 2012, לאחר שהאריך את חוזהו בקבוצה, הכריז על רצונו לסיים את קריירת המשחק שלו כשחקן של גרמיו. למרות ההצהרה, שנתיים לאחר מכן, עזב את הקבוצה וחתם על חוזה לעונה אחת בקבוצת פלמיירס. לאחר חתימתו מונה לקפטן הקבוצה. במהלך העונה זכה עם הקבוצה בגביע הברזילאי, כשהוא כובש 4 שערים במהלך הטורניר. בסיום העונה חתם על הארכת חוזה לעונה נוספת. בעונתו השנייה בקבוצה זכה באליפות ליגת העל הברזילאית. במהלך העונה הודיע כי זאת תהיה עונתו האחרונה, אך בסיום העונה חתם על חוזה חדש לעונה נוספת. ב-28 בנובמבר 2017 לאחר משחק ליגה מול בוטפוגו פרש זה רוברטו מכדורגל.
נבחרת לאומית.
זה רוברטו ערך את הופעת הבכורה בנבחרת ברזיל ב-18 בדצמבר 1996 במשחק ידידות מול נבחרת נבחרת בוסניה והרצגובינה. הוא נכלל בסגל הנבחרת למשחקי הקופה אמריקה בשנת 1997. הנבחרת הגיעה עד לגמר וזה רוברטו הבקיע את השער השלישי והאחרון בניצחון 1:3 על נבחרת בוליביה. בדצמבר אותה שנה נכלל בסגל הנבחרת לגביע הקונפדרציות. ברזיל זכתה בגביע, אך זה רוברטו שותף רק במשחק הפתיחה נגד נבחרת ערב הסעודית.
בשנת 1998 השתתף עם במונדיאל 1998, אך זכה לשחק 3 דקות בלבד במהלך הטורניר, כשעלה כמחליף בדקות הסיום מול נבחרת דנמרק ברבע הגמר.
בשנת 1999 השתתף במשחקי הקופה אמריקה. הוא שותף בשלושה משחקים, כולל משחק הגמר בו ניצחה ברזיל את נבחרת אורוגוואי בתוצאה 0:3. באותה שנה לקח חלק בגביע הקונפדרציות הוא שותף בארבעה משחקים, בהם הבקיע שלושה שערים. במשחק הגמר הבקיע את השער האחרון שקבע את תוצאת המשחק - 4:3 לטובת נבחרת מקסיקו שזכתה בתואר.
זה רוברטו לא נכלל בסגל הנבחרת לקראת מונדיאל 2002. בשנת 2005 לקח חלק במשחקי גביע הקונפדרציות. הוא שושתף בכל המשחקים, אך לא הבקיע שערים. במונדיאל 2006 שותף בכל המשחקים. הוא הבקיע שער במשחק מול נבחרת גאנה בשלב 16 הגדולות, אך הודח בשלב רבע הגמר על ידי נבחרת צרפת.
תארים.
מועדונים.
ריאל מדריד
באיירן מינכן:
סנטוס
אל-גארפה
פלמיירס
מגדל האימה של גבול הדמדומים
יונה בן יהודה
רוביניו
רובסון דה סואזה (בפורטוגזית: Robson de Souza; נולד ב-25 בינואר 1984) הידוע בשם רוביניו, הוא כדורגלן ברזילאי המשחק בעמדות החלוץ והקיצוני.
קריירת המועדונים.
רוביניו נולד בפרקואה ביטרו, שכונה ענייה בסאו ויסנטה שבסאו פאולו, והתחיל לשחק שם כדורגל כבר מגיל צעיר. בגיל 6, הוא הצטרף ל"ביירה-מאר", אקדמיית כדורגל מקומית; קבוצתו זכתה באליפות כבר בשנה הראשונה שלו. אחד משותפיו לקבוצה באותו זמן היה מרסלו, אחד מחבריו של רוביניו לעתיד בקבוצת ריאל מדריד. בשנת 1993, בגיל 8 בלבד, רוביניו החל לשחק בליגת כדורגל האולמות המקומית. מאוחר יותר הוא הצטרף למערכת הנוער של סנטוס, שבאותו זמן הייתה תחת פיקוחו של הכדורגלן הברזילאי האגדי פלה.
בשנת 2002, בגיל 17, רוביניו חתם על החוזה המקצועני הראשון שלו עם סנטוס. הוא ערך 24 הופעות במהלכן כבש תשעה שערים בעונתו הראשונה בקבוצה הבוגרת, שבה זכתה הקבוצה באליפות ליגת העל הברזילאית. הוא העפיל לגמר גביע ליברטדורס 2003 עם סנטוס, אך הפסיד עימה בגמר לבוקה ג'וניורס.
יכולתו הטובה גרמה להצעות לקנייתו מצד מספר מועדונים אירופיים בקיץ 2004, שנה בה זכה בפרס כדורגלן השנה בברזיל, אך רוביניו נשאר לבסוף בסנטוס לאחר שהנהלת המועדון הברזילאי סירבה לכל ההצעות. עם זאת, יכולתו נפגעה בעונת לאחר שאימו, מרינה דה סילבה סואוזה, נחטפה על ידי פושעים מזוינים בפרייה גראנדה ב-6 בנובמבר 2004, ושוחררה ללא פגע שישה שבועות לאחר מכן לאחר כופר ששולם. הוא הבקיע ארבעה שערים בלבד בשמונה משחקי ליגה, אך ערכו המשיך בכל זאת לגדול לקראת סיום העונה, וסנטוס התקשתה יותר ויותר לשמור על שחקנה המוביל. ביולי 2005 הקבוצה הספרדית הבכירה ריאל מדריד החתימה את רוביניו תמורת 24 מיליון אירו, בתום מאבק ממושך עם סנטוס.
רוביניו שיחק לראשונה בליגת העל הספרדית ב-28 באוגוסט 2005 בניצחון 1-3 על קדיס, כאשר נכנס כמחליף בדקה ה-49 במקומו של תומאס גראבסן. הוא שיחק 37 פעמים והבקיע שמונה שערים בעונתו הראשונה בריאל.
בפתיחת עונת ירד מעמדו של רוביניו תחת מאמן ריאל החדש פאביו קאפלו, שדגל בסגנון משחק שלא תאם את סגנון משחקו של רוביניו, ובעקבות כך הוא מיעט לקבל דקות משחק בחלק גדול מהחודשים הראשונים של העונה. רק לאחר פגרת החורף, רוביניו החל להשתלב בהרכב הפותח, וכבש שערים חשובים עבור קבוצתו במאבקי הצמרת שלה. הוא קיבל אישור מפיפ"א להיעדר ממשחק אימון של נבחרת ברזיל, ויכל לקחת חלק במשחק האחרון של ריאל מדריד ב-18 ביוני 2007 מול מיורקה. ריאל ניצחה 1-3 וזכתה באליפות, שהייתה השלישית בקריירה שלו. רוביניו אף סיים במקום התשיעי בבחירת כדור הזהב לשנת 2007.
רוביניו כבש 11 שערים ובישל 14 שערים נוספים עבור ריאל מדריד בעונת . בעונה זו הוא קיבל חופש ביטוי רב יותר בקבוצה תחת אימונו של ברנד שוסטר, שתמך בכדורגל התקפי. הוא סייע לקבוצה לזכות באליפות השנייה ברציפות. עם זאת, בסיום העונה הוא רצה לעבור לצ'לסי, ובעקבות התנהלות הקבוצה הסתכסך עם שוסטר ועם ראשי ריאל.
ב-1 בספטמבר 2008, ביום האחרון של עונת המלפפונים של הפרמייר ליג, רוביניו עבר למנצ'סטר סיטי תמורת 42.5 מיליון אירו (32.5 מיליון לירות שטרלינג). ההעברה הייתה היקרה ביותר בתולדות הסיטי, והחמישית היקרה בכל הזמנים. ההעברה התבצעה באותו היום שבו נרכש המועדון על ידי קבוצת הרוכשים "אבו דאבי יונייטד". נשיא ריאל מדריד, רמון קלדרון, אמר שריאל מכרה את רוביניו מסיבות מוסריות וספורטיביות, על אף הקשיים שהערימה בשחרורו מהקבוצה. מאמן מנצ'סטר, מארק יוז, הגיב למהלך: "אני מאוד נלהב לזכות בהזדמנות לעבוד עם כישרון ענק כמו רוביניו".
רוביניו הבקיע את שערו הראשון בפרמייר ליג בהפסד 3-1 לצ'לסי ב-13 בספטמבר 2008. מאוחר יותר הבקיע שלושער במשחק נגד סטוק סיטי. הוא ענד לראשונה את סרט הקפטן של מנצ'סטר סיטי במשחק מול האל סיטי. מעת הגעתו לקבוצה הוא ביסס את מעמדו כשחקנה המוביל: בשנת 2008 הוא כבש 11 שערי ליגה במדיה, שהציבו אותו כמלך השערים שלה, ואף במיקום גבוה בדירוג מלכי השערים של הליגה. אף על פי כן, בשנת 2009 חלה ירידה ביכולתו, והוא לא כבש אף שער במשך שלושה חודשים רצופים. רצף זה נפסק כאשר הבקיע שער במשחק מול וסט ברומיץ' אלביון.
רוביניו לא הרבה לקבל דקות משחק במדי מנצ'סטר סיטי בעונת , ובעקבות כך מתוך רצון להשתתף במונדיאל דרום אפריקה 2010 במדי נבחרת ברזיל, הושאל לסנטוס בחלון ההעברות בינואר 2010.
לפני סגירת חלון ההעברות של קיץ 2010, חתם רוביניו במילאן ל-4 שנים תמורת 15 מיליון אירו. כבש את שער הבכורה שלו בקבוצה נגד קייבו ורונה. ב-6 באוגוסט 2014 הושאל שוב לסנטוס הברזילאית לעונה אחת.
ב-16 ביולי 2015 חתם בגואנגג'ואו אוורגראנד הסינית. ב-11 בפברואר 2016 חזר לברזיל וחתם לשנתיים באתלטיקו מיניירו.
ב-23 בינואר 2018 רוביניו חתם בסיוואספור מהליגה הטורקית. ב-5 בינואר 2019 חתם באיסטנבול בשאקשהיר לעונה וחצי.
ב-11 באוקטובר 2020 רוביניו חתם בסנטוס ל-5 חודשים, קבוצת נעוריו והראשונה בקריירה המקצוענית שלו, תמורת שכר מינימום של 270 דולר (1500 ריאל ברזילאי) בחודש עקב התחשבות במצבה הכלכלי הקשה של הקבוצה. לאחר כשבוע, שוחרר מהקבוצה עקב מחאה מצד האוהדים והספונסרים של הקבוצה, מכיוון שהברזילאי הורשע באונס צעירה בזמן ששיחק במילאן ב-2013.
נבחרת לאומית.
רוביניו ערך את הופעת הבכורה שלו בנבחרת הלאומית של ברזיל במשחק גביע הזהב של CONCACAF ב-13 ביולי 2003, שבו ברזיל הפסידה 1-0 לנבחרת מקסיקו.
בגביע הקונפדרציות בשנת 2005 כבש רוביניו שני שערים לזכות ברזיל, בניצחון 0-3 על נבחרת יוון ובתיקו 2-2 עם נבחרת יפן, ובכך היה המבקיע השלישי המצטיין של הנבחרת. הוא זכה עם ברזיל בטורניר בזכות ניצחון במשחק הגמר על נבחרת ארגנטינה.
רוביניו שותף בארבעה מחמשת המשחקים של נבחרת ברזיל במונדיאל 2006 כמחליף, אך לא כבש שערים. עם זאת, הוא שימש שחקן מוביל של הנבחרת בקופה אמריקה 2007 שנה מאוחר יותר, שבו היא זכתה. הוא כבש את כל ארבעת השערים של נבחרתו בשלב הבתים של הטורניר, באמצעות שלושער בניצחון 0-3 על נבחרת צ'ילה ושער בבעיטת עונשין בניצחון 0-1 על נבחרת אקוודור. הוא הבקיע שני שערים נוספים בניצחון 1-6 של ברזיל על צ'ילה ברבע הגמר. הוא כבש שישה שערים בטורניר ובכך סיים כמלך השערים שלו, בנוסף לזכייתו בתואר השחקן המצטיין של הטורניר. רוביניו ענד פעם אחת את סרט הקפטן במשחק ידידות מול נבחרת אלג'יריה, בעקבות היעדרותם של לוסיו וז'ילברטו סילבה.
בגביע הקונפדרציות 2009 זכה רוביניו עם ברזיל בטורניר בפעם השנייה ברציפות. הוא כבש בטורניר שער אחד, ובמשחק הגמר שלו, מול נבחרת ארצות הברית, נכנס כמחליף וסייע לנבחרתו לחזור מפיגור 2-0 ולנצח 3 - 2.
סגנון משחק.
בזמן ששיחק בסנטוס, רוביניו הציג טכניקת משחק טובה, וסגנון משחקו ההתקפי דמה לזה של פלה, כוכב הקבוצה משנות ה-50 עד שנות ה-70. כמו כן, סגנון הכדורגל שלו ניכר כשמח, והוא העיד כי סגנון משחקו הושפע מהיותו שחקן כדורגל אולמות בילדותו, שהקנה לו יותר גמישות. מהלך מועדף עליו הוא העברת הרגליים מצד לצד מעל הכדור מבלי לגעת בו ובכך לפרוץ לצדדים, תנועה המכונה "פדאלדה". בצעירותו הוא אף הושפע מזיטו, קפטן סנטוס לשעבר.